भोजपुरी फिल्मों में अदाकारा इला पाण्डेय की सक्रियता काफी बढ़ चुकी है। इन्होंने अब तक की कई भोजपुरी फिल्मों में अपने अदा का जलवा बिखेरा है। अब इसी कड़ी में इला पाण्डेय हीरो भाई इंटरटेंमेंट के बैनर तले निर्मित की जा रही भोजपुरी फिल्म ‘जंग सियासत के’ की शूटिंग में व्यस्त हैं। इस फिल्म में इनका किरदार बाकी फिल्मों से काफी हट के है। इनके अदाओं का जादू इस फिल्म के जरिये जल्द ही रुपहले परदे पर दर्शक देखेंगे। इस फिल्म के निर्माता एस पी जायसवाल व सह निर्माता विश्वकर्मा प्रसाद हैं। लेखक निर्देशक नन्दू सैनी निर्मोही हैं। छायांकन गिफ्टी मेहरा, नृत्य संतोष सर्वदर्शी, मारधाड़ सतीश कुमार तथा कला राजेश शर्मा का है। फिल्म के प्रचारक रामचन्द्र यादव हैं। इस फिल्म के इला पाण्डेय के साथ मुख्य भूमिका में हीरो भाई ‘एस पी जायसवाल’, रविराज ‘दीपू’, ईनू श्री, बालेश्वर सिंह, अंजली बनर्जी, संजय पाण्डेय, राम मिश्रा, संतोष श्रीवास्तव, सीपी भट्ट, नीलम पाण्डेय, वैभव राय, साहिल शेख, बबलू सिंह, सुनीता सिंह, माही सिंह, प्रेम जैसवाल, सौरभ पाठक, अनिल कुणाल, सुनील चैधरी आदि हैं। खूबसूरत अदाकारा प्रतिभा पाण्डेय और आइटम गर्ल ग्लोरी मोहंता विशेष आइटम गीत में नजर आने वाली हैं।
गौरतलब है कि आॅल इंडिया रेडियो, वाराणसी में कार्यरत इला पाण्डेय कई डाक्यूमेंट्री फिल्मों व टीवी सीरीयल में भी अपनी मौजूदगी दर्ज करा चुकी हैं। निर्देशक मान सिंह की ‘स्वदेश की खातिर’ में ये मुख्य भूमिका में थी। इतना ही नहीं ये निर्देशक अनुराग कश्यप की हिन्दी फिल्म ‘गैंग्स आॅफ वासेपुर’ (पार्ट – 1 तथा पार्ट – 2) में रिचा चड्ढा बहन के रूप में नजर आयी थी। जहां तक भोजपुरी फिल्मों की बात करें तो इला पाण्डेय ने रक्तबीज, जीतल पीरितिया हमार, गइल भईसिया पानी में, प्यार हो जाला, ननिहाल, बिदेसिया, हमार बिटिया जैसी चर्चित फिल्मों के जरिये भोजपुरी सिनेप्रेमियों का मनोरंजन किया है। इनकी आने वाली भोजपुरी फिल्में ’जंग सियासत के’ के अलावा निर्माता राहुल कपूर व निर्देशक बंटी शेख की भोजपुरी फिल्म ’होगी प्यार के जीत’ है।
bho_Deva bho_Deva